
R E P U B L I K A   H R V A T S K A

R J E Š E N J E
			
Općinski prekršajni sud u Zagrebu, po sucu pojedincu ovog suda Mariji Nogalo,  uz sudjelovanje Zdenke Pavić kao zapisničara, u prekršajnom predmetu I okrivljenika Pekara Ljušaj d.o.o. i II okrivljenika Zenun Ljušaj,  odlučujući o zahtjevu za isplatom nagrade branitelju Josipu Reljiću, temeljem članka 138. stavak 2. točka 7. Prekršajnog zakona (Narodne novine broj: 107/07,39/13,157/13, 110/15, 70/17,118/18, 114/22), u svezi članka 14. Pravilnika o naknadi troškova u prekršajnom postupku (Narodne novine broj 123/15), uz primjenu Tarife o nagradama i naknadi troškova za rad odvjetnika (Narodne novine broj: 138/23, 107/25), dana 15. travnja 2026. godine,


r i j e š i o   j e

	 I. I okrivljeniku Pekara Ljušaj d.o.o. i II okrivljeniku Zenun Ljušaj, na ime naknade troška prekršajnog postupka, za odvjetničke usluge obrane ima se isplatiti ukupan iznos od 250,00 € (dvjestopedeseteura), dok se u preostalom dijelu od 250,00 € (dvjestopedeseteura) njegov zahtjev odbija.    

	II. Nalaže se računovodstvu ovog Suda da po pravomoćnosti ovog rješenja navedeni iznos uplati na  račun odvjetnika Josipa Reljića, otvoren kod Hrvatske poštanske banke d.d. IBAN: HR6823900011198019263.

O b r a z l o ž e n j e

	1. Ovosudnom odlukom pod gornjim poslovnim brojem, odbačen je optužni prijedlog protiv I okrivljenika Pekara Ljušaj d.o.o. i II okrivljenika Zenun Ljušaj.    

	2. Okrivljenici su po odvjetniku Josipu Reljiću stavili zahtjev za naknadom troška obrane u ukupnom iznosu od 500,00 eura , specificirano na način kako slijedi:

- prigovor protiv obaveznog prekršajnog naloga ………..100 bodova
	- usmeno pravno savjetovanje prije sastavljanja 
  prigovora protiv obaveznog prekršajnog naloga…………50 bodova
           - razmatranje spisa……………………………………………50 bodova
	ukupno    …………………………………………………….  200 bodova
	vrijednost boda ………………………………………………….2,00 eura
	sveukupno …………………………………………………….400,00 eura
           uvećano za PDV (25 %)……………………………………..100,00 eura
sveukupno za isplatu…………………………………………500,00 eura

3. Zahtjev je djelomično osnovan.

4. Sukladno odredbama Tarife o nagradama i naknadi troškova za rad odvjetnika, okrivljenici imaju pravo na trošak sastava prigovora u iznosu od 100 bodova, što uz vrijednost boda od 2,00 eura iznosi 200,00 eura uz pripadajući iznos PDV-a od 50,00 eura, što sveukupno iznosi 250,00 eura.

5. Okrivljenici nemaju pravo na traženi trošak usmeno pravnog savjetovanja prije sastavljanja prigovora protiv obaveznog prekršajnog naloga i to iz razloga jer se radi o paušalno zatraženom, nespecificiranom i neutemeljenom trošku. Ovo tim više jer je odredbom članka 34. alineja 6. Tarife o nagradama i naknadi troškova za rad odvjetnika propisano, da odvjetniku za usmene pravne upute, mišljenja i savjetovanja za vrijeme trajanja postupka, ne pripada posebna nagrada iz toč. 1. ovog tarifnog broja.

6. Okrivljenici nemaju pravo niti na traženi trošak razmatranja spisa i to iz razloga jer se radi o paušalno zatraženom trošku bez naznake vremena razmatranja spisa, a za istaknuti je da odvjetnik nije niti mogao razmatrati spis kod ovog suda, jer je ovaj sud po primitku spisa predmeta odbacio optužni prijedlog protiv okrivljenika.

7. Slijedom rečenog, djelomično je prihvaćen zahtjev okrivljenika za naknadom troška obrane, na način da im je dosuđen trošak sastava prigovora u iznosu od 250,00 eura, dok su u preostalom dijelu od 250,00 eura odbijeni.    
	 
U Zagrebu, dana 15. travnja 2026. godine


   Zapisničar									           Sudac
 Zdenka Pavić                                                                                         Marija Nogalo 
     
                                                 

POUKA O PRAVNOM LIJEKU:
	Protiv ovog rješenja nezadovoljne stranke imaju pravo žalbe Visokom prekršajnom sudu Republike Hrvatske u Zagrebu, putem ovog suda, na adresu Zagreb, Avenija Dubrovnik 8, u roku od 3 dana po primitku ovog rješenja, u dva istovjetna primjerka. 

Dostavna naredba:
1. I okrivljeniku - Pekara Ljušaj d.o.o., na adresu Zagreb, Vladimira Ruždjaka 2 B., 
2. [bookmark: _GoBack]II okrivljeniku - Zenun Ljušaj na adresu Zagreb, Vladimira Ruždjaka 2 B.,
3. Branitelju okrivljenika - odvjetnik Josip Reljić, na adresu Zagreb, Crvenog križa 20
4. Računovodstvu ovog Suda-nakon pravomoćnosti
5. Pismohrana 

